Neuvoston 6 päivänä helmikuuta 2004 Euroopan yhteisön perustamissopimuksen 251 artiklassa tarkoitettua menettelyä noudattaen vahvistama yhteinen kanta (EY) N:o 20/2004 Euroopan parlamentin ja neuvoston päätöksen tekemiseksi yhteisön toimintaohjelman perustamisesta miesten ja naisten tasa-arvon alalla toimivien eurooppalaisten järjestöjen toiminnan edistämiseksi



Virallinen lehti nro C 095 E , 20/04/2004 s. 0001 - 0007



Neuvoston 6 päivänä helmikuuta 2004 vahvistama yhteinen kanta (EY) N:o 20/2004 Euroopan parlamentin ja neuvoston päätöksen N:o .../2004/EY tekemiseksi yhteisön toimintaohjelman perustamisesta miesten ja naisten tasa-arvon alalla toimivien eurooppalaisten järjestöjen toiminnan edistämiseksi (2004/C 95 E/01) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 13 artiklan 2 kohdan, ottavat huomioon komission ehdotuksen(1), noudattavat perustamissopimuksen 251 artiklassa määrättyä menettelyä(2), sekä katsovat seuraavaa: (1) Miesten ja naisten tasa-arvon periaate on yhteisön oikeuden perusperiaatteita, joka vahvistetaan perustamissopimuksen 2 artiklassa ja 3 artiklan 2 kohdassa ja jota Euroopan yhteisöjen tuomioistuimen oikeuskäytäntö selventää. Perustamissopimuksen mukaan miesten ja naisten tasa-arvon edistäminen on yksi yhteisön erityisistä tehtävistä ja tavoitteista ja yhteisöllä on myönteinen velvoite edistää tasa-arvoa kaikilla toiminta-aloillaan. (2) Perustamissopimuksen 13 artiklan 1 kohdassa annetaan neuvostolle toimivalta toteuttaa tarvittavat toimenpiteet kaikenlaisen, myös sukupuoleen perustuvan, syrjinnän torjumiseksi. 13 artiklan 2 kohdan mukaisesti neuvosto noudattaa perustamissopimuksen 251 artiklassa määrättyä menettelyä silloin kun se hyväksyy yhteisön edistämistoimenpiteitä, jotka eivät merkitse jäsenvaltioiden lakien tai asetusten yhdenmukaistamista, tukeakseen jäsenvaltioiden toimia, joilla pyritään myötävaikuttamaan kyseisen tavoitteen toteuttamiseen. (3) Euroopan unionin perusoikeuskirjan 21 artiklassa kielletään kaikki sukupuoleen perustuva syrjintä ja 23 artiklassa ulotetaan miesten ja naisten tasa-arvon periaate koskemaan kaikkia aloja. (4) Yhteisön tasolla toteutetuista toimista saadut kokemukset ovat osoittaneet, että sukupuolten tasa-arvon edistäminen edellyttää käytännössä useita eri toimenpiteitä, erityisesti lainsäädäntöä ja käytännön toimia, jotka vahvistavat toisiaan. (5) Eurooppalaista hallintotapaa koskevassa komission valkoisessa kirjassa suositellaan, että kansalaiset osallistuvat politiikan laatimiseen ja toteuttamiseen, että kansalaisyhteiskunta ja sen järjestöt ovat siinä mukana ja että asiaan liittyviä osapuolia kuullaan tehokkaammin ja avoimemmin. (6) Pekingissä pidetyssä neljännessä naisten maailmankonferenssissa hyväksyttiin 15 päivänä syyskuuta 1995 julistus ja toimintaohjelma, jossa kehotettiin hallituksia, kansainvälistä yhteisöä ja kansalaisyhteiskuntaa toteuttamaan strategisia toimenpiteitä naisiin kohdistuvan syrjinnän lopettamiseksi sekä sukupuolten tasa-arvon esteiden raivaamiseksi. (7) Neuvosto perusti päätöksellään 2001/51/EY(3) miesten ja naisten tasa-arvoon liittyvää yhteisön strategiaa koskevan toimintaohjelman. Tätä toimintaa olisi täydennettävä tukitoimilla asiaa koskevilla aloilla. (8) Varainhoitovuoteen 2003 ja edeltäviin varainhoitovuosiin liittyvän Euroopan unionin yleisen talousarvion budjettikohdista A-3037 (N:o ABB 040501) ja A-3046 (N:o ABB 040503) oli tarkoitus tukea Naisten eurooppalaista eturyhmää (European Women's Lobby) ja miesten ja naisten tasa-arvon edistämiseksi toimivia naisjärjestöjä. (9) Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetussa neuvoston asetuksessa (EY, Euratom) N:o 1605/2002(4), jäljempänä "varainhoitoasetus", velvoitetaan antamaan nykyisiä tukitoimia koskeva perussäädös, joka on varainhoitoasetuksen säännösten mukainen. (10) Eräiden järjestöjen toimet edistävät sukupuolten tasa-arvoa, varsinkin yhteisön toimenpiteitä, jotka on suunnattu naisille. (11) Naisten eurooppalaisen eturyhmän, johon kuuluvat 15 jäsenvaltion useimmat naisjärjestöt ja jossa on yli kolme tuhatta jäsentä, pääasiallisena tehtävänä on edistää, seurata ja levittää naisille suunnattuja miesten ja naisten tasa-arvoa edistäviä yhteisön toimia. Järjestön toimintaa pidetään yleistä eurooppalaista etua edistävänä. (12) Tämän vuoksi olisi hyväksyttävä jäsennetty ohjelma, josta on tarkoitus myöntää rahoitustukea näille järjestöille joko toiminta-avustuksena sellaisia toimia varten, joilla pyritään edistämään yleistä eurooppalaista etua tasa-arvon alalla tai joilla pyritään Euroopan unionin tasa-arvopolitiikan piiriin kuuluvaan tavoitteeseen, tai tiettyinä toimiin annettavina avustuksina. (13) Ohjelma kattaa maantieteellisesti laajan alueen, koska uusi liittymissopimus allekirjoitettiin 16 päivänä huhtikuuta 2003 ja koska Euroopan talousalueesta tehdyssä sopimuksessa (ETA-sopimuksessa) määrätään laajennetusta yhteistyöstä sukupuolten tasa-arvon täytäntöönpanon alalla Euroopan yhteisön ja sen jäsenvaltioiden sekä Euroopan vapaakauppajärjestöön Eftaan kuuluvien valtioiden välillä. ETA-sopimuksessa määritellään Euroopan talousalueeseen kuuluvien Efta-maiden osallistumista alaan liittyviin yhteisön ohjelmiin koskevat menettelyt. Olisi myös säädettävä siitä, että ohjelmaan voivat osallistua Romania ja Bulgaria Eurooppa-sopimuksissa ja niiden lisäpöytäkirjoissa sekä asianomaisten assosiaationeuvostojen päätöksissä vahvistettujen edellytysten mukaisesti sekä Turkki Turkin tasavallan osallistumista yhteisön ohjelmiin koskevista yleisperiaatteista Euroopan yhteisön ja Turkin tasavallan välillä tehdyssä puitesopimuksessa(5) vahvistettujen edellytysten mukaisesti. (14) Tukea koskevissa yksityiskohtaisissa säännöissä olisi otettava huomioon Euroopan tasolla miesten ja naisten tasa-arvon edistämiseksi toimivien järjestöjen erityisluonne. (15) Tässä päätöksessä vahvistetaan koko ohjelman keston ajaksi rahoituspuitteet, joita budjettivallan käyttäjä pitää ensisijaisena ohjeenaan vuosittaisessa talousarviomenettelyssä talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn Euroopan parlamentin, neuvoston ja komission välisen toimielinten sopimuksen(6) 33 kohdan mukaisesti, OVAT PÄÄTTÄNEET SEURAAVAA: 1 artikla Ohjelman tavoite 1. Tällä päätöksellä perustetaan yhteisön toimintaohjelma, jäljempänä "ohjelma", jonka tarkoituksena on miesten ja naisten tasa-arvon alalla Euroopan tasolla toimivien järjestöjen toiminnan edistäminen. 2. Ohjelman yleisenä tavoitteena on tukea sellaisten järjestöjen toimintaa, jotka pysyvän työohjelmansa mukaisesti tai joissakin yksittäisissä toimissaan pyrkivät edistämään yleistä eurooppalaista etua miesten ja naisten tasa-arvon alalla tai pyrkivät tavoitteeseen, joka kuuluu Euroopan unionin tasa-arvopolitiikan piiriin. 3. Ohjelma alkaa 1 päivänä tammikuuta 2004 ja päättyy 31 päivänä joulukuuta 2005. 2 artikla Ohjelmaan osallistuminen 1. Naisten ja miesten tasa-arvon alalla Euroopan tasolla toimivan järjestön on avustuksen saamiseksi täytettävä liitteessä esitetyt edellytykset ja sen toiminnan on: a) edistettävä yhteisön toimien kehittämistä ja täytäntöönpanoa miesten ja naisten tasa-arvon edistämisen alalla; b) oltava tasa-arvopolitiikkaan liittyvän yhteisön toiminnan perustana olevien periaatteiden ja siihen sovellettavien oikeudellisten säännösten mukaista; c) voitava vaikuttaa yli rajojen. 2. Järjestön on oltava oikeushenkilö, joka on laillisesti perustettu yli vuosi sitten, ja se voi toimia yksin tai usean koordinoidun yhdistyksen muodossa. 3 artikla Kolmansien maiden osallistuminen Ohjelmaan voivat osallistua jäsenvaltioihin sijoittautuneiden järjestöjen lisäksi miesten ja naisten tasa-arvon alalla Euroopan tasolla toimivat, seuraaviin maihin sijoittautuneet järjestöt: a) liittymissopimuksen 16 päivänä huhtikuuta 2003 allekirjoittaneet liittyvät valtiot; b) Efta-/ETA-maat ETA-sopimuksessa määrättyjen edellytysten mukaisesti; c) Romania ja Bulgaria, joiden osallistumisehdot on määrä vahvistaa Eurooppa-sopimusten ja niiden lisäpöytäkirjojen sekä asianomaisten assosiaationeuvostojen päätösten mukaisesti; d) Turkki, jonka osallistumisehdot on määrä vahvistaa Turkin tasavallan osallistumista yhteisön ohjelmiin koskevista yleisperiaatteista Euroopan yhteisön ja Turkin tasavallan välillä tehdyn puitesopimuksen mukaisesti. 4 artikla Tuensaajien valinta 1. Toiminta-avustukset myönnetään suoraan liitteen 2.1 kohdassa tarkoitetuille tuensaajille. 2. Myönnettäessä toiminta-avustusta pysyvän työohjelman perusteella tai avustusta yksittäiseen toimeen järjestölle, joka pyrkii edistämään yleisen eurooppalaisen edun mukaista tavoitetta, joka kuuluu Euroopan unionin tasa-arvopolitiikan piiriin, noudatetaan liitteessä esitettyjä yleisiä kriteereitä. Tällaisen avustuksen saamiseen liitteen 2.2 ja 2.3 kohdan nojalla oikeutetut järjestöt valitaan ehdotuspyynnön perusteella. 5 artikla Avustuksen myöntäminen 1. Miesten ja naisten tasa-arvon alalla Euroopan tasolla toimiville järjestöille liitteen 2.1 ja 2.2 kohdan nojalla myönnettävästä toiminta-avustuksesta voidaan rahoittaa enintään 80 prosenttia kaikista kyseisen järjestön tukikelpoisista kustannuksista sinä kalenterivuonna, jonka osalta avustus myönnetään. 2. Varainhoitoasetuksen 113 artiklan 2 kohdan mukaisesti ja tässä päätöksessä tarkoitettujen järjestöjen toiminnan luonteen vuoksi ohjelman nojalla myönnettävissä avustuksissa poiketaan avustusten asteittaisen alentamisen periaatteesta. 6 artikla Rahoitussäännökset 1. Rahoituspuitteet ohjelman toteuttamiseksi vuosina 2004-2005 ovat 2,2 miljoonaa euroa. 2. Budjettivallan käyttäjä myöntää vuotuiset määrärahat rahoitusnäkymien rajoissa. 7 artikla Seuranta ja arviointi Komissio toimittaa viimeistään 31 päivänä joulukuuta 2006 Euroopan parlamentille ja neuvostolle kertomuksen ohjelman mukaisten tavoitteiden toteutumisesta. Kertomus perustuu tuensaajien saavuttamiin tuloksiin, ja siinä arvioidaan erityisesti, miten tehokkaasti tuensaajat ovat saavuttaneet 1 artiklassa ja liitteessä esitetyt tavoitteet. 8 artikla Voimaantulo Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä. Sitä sovelletaan 1 päivästä tammikuuta 2004. Tehty ... Euroopan parlamentin puolesta Puhemies Neuvoston puolesta Puheenjohtaja (1) EUVL C ... (2) Euroopan parlamentin lausunto, annettu 20. marraskuuta 2003, (ei vielä julkaistu virallisessa lehdessä), neuvoston yhteinen kanta, vahvistettu 6. helmikuuta 2004 ja Euroopan parlamentin kanta, vahvistettu ... (ei vielä julkaistu virallisessa lehdessä). (3) EYVL L 17, 19.1.2001, s. 22. (4) EYVL L 248, 16.9.2002, s. 1. (5) EYVL L 61, 2.3.2002, s. 29. (6) EYVL C 172, 18.6.1999, s. 1. Sopimus sellaisena kuin se on muutettuna Euroopan parlamentin ja neuvoston päätöksellä 2003/429/EY (EUVL L 147, 14.6.2003, s. 25). LIITE 1. Tuettavat toimet Päätöksen 1 artiklassa määriteltynä yleisenä tavoitteena on vahvistaa yhteisön toimintaa miesten ja naisten tasa-arvon alalla ja tämän toiminnan tehokkuutta antamalla rahoitustukea järjestöille, jotka toimivat Euroopan tasolla miesten ja naisten tasa-arvon alalla, Naisten eurooppalainen eturyhmä mukaan lukien. 1.1 Miesten ja naisten tasa-arvon edistämiseksi toimivien järjestöjen toimia, joilla voidaan vahvistaa ja tehostaa yhteisön toimia, ovat esimerkiksi seuraavat: - sidosryhmien edustaminen yhteisön tasolla, - valistustoimet, joilla pyritään edistämään sukupuolten tasa-arvoa esimerkiksi tutkimusten, kampanjoiden ja seminaarien avulla, - tiedottaminen sukupuolten tasa-arvoon liittyvistä yhteisön toimista, - toimet, joilla edistetään muun muassa työ- ja perhe-elämän yhteensovittamista, naisten osallistumista päätöksentekoon sekä sukupuolisidonnaisen väkivallan, sukupuoleen perustuvan stereotyypittelyn ja työpaikalla tapahtuvan syrjinnän torjumista, - keinot, joilla edistetään yhteistyötä kolmansien maiden naisjärjestöjen kanssa ja joilla lisätään tietoisuutta naisten asemasta kaikkialla maailmassa. 1.2 Edustaessaan ja koordinoidessaan hallituksista riippumattomien naisjärjestöjen toimintaa ja toimiessaan naisia koskevan tiedon välittäjänä toimielimille ja hallituksista riippumattomille järjestöille Naisten eurooppalainen eturyhmä toteuttaa esimerkiksi seuraavia toimia: - seuraa Pekingin toimintaohjelman (YK) täytäntöönpanoa, - toimii sukupuolten tasa-arvoa koskevan yhteisön lainsäädännön parantamiseksi ja naisten ottamiseksi huomioon kaikilla toiminta-alueilla, - osallistuu sukupuolten tasa-arvoa koskeviin kokouksiin ja konferensseihin, - toteuttaa toimia, jotta naisten näkökannat ja edut otettaisiin huomioon kansallisessa ja yhteisön politiikassa, erityisesti kannustamalla naisten osallistumista päätöksentekoon, - vahvistaa miesten ja naisten tasa-arvoa EU:n laajentumisprosessissa ja kehittää yhteistyötä uusien jäsenvaltioiden naisjärjestöjen kanssa. 2. Tuettavien toimien toteuttaminen Ohjelman nojalla yhteisön tukeen kelpoisten järjestöjen toteuttamien toimien on kuuluttava yhteen seuraavista lohkoista: 2.1 Lohko 1: Naisten eurooppalaisen eturyhmän, jonka jäseniä ovat muun muassa Euroopan unionin jäsenvaltioiden naisjärjestöt, jatkuva toiminta seuraavien periaatteiden mukaisesti: - sen on oltava riippumaton valitsemaan jäsenensä, - sen on oltava riippumaton toteuttamaan 1.2 kohdan mukaisia toimiaan. 2.2 Lohko 2: sellaisten järjestöjen jatkuva toiminta, jotka pyrkivät edistämään yleistä eurooppalaista etua sukupuolten tasa-arvon alalla tai pyrkivät tavoitteeseen, joka kuuluu Euroopan unionin tasa-arvopolitiikan piiriin. Tässä tarkoitetaan 2 artiklan mukaisesti voittoa tavoittelemattomia järjestöjä, jotka toiminnassaan ovat keskittyneet edistämään naisten ja miesten tasa-arvoa, tai järjestöjä, jotka laajemman toiminta-alansa puitteissa ovat toiminnassaan osittain keskittyneet edistämään naisten ja miesten tasa-arvoa. Tällaisille järjestöille voidaan myöntää vuosittaista toiminta-avustusta, jolla tuetaan järjestön pysyvän työohjelman täytäntöönpanoa. 2.3 Lohko 3: sellaisten järjestöjen yksittäiset toimet, jotka pyrkivät edistämään yleistä eurooppalaista etua naisten ja miesten tasa-arvon alalla tai pyrkivät tavoitteeseen, joka kuuluu Euroopan unionin tasa-arvopolitiikan piiriin. 3. Tuensaajien valinta 3.1 Naisten eurooppalaiselle eturyhmälle voidaan myöntää suoraan toiminta-avustusta ohjelman lohkon 1 nojalla sen jälkeen, kun asianmukainen työsuunnitelma ja talousarvio on hyväksytty. 3.2 Ohjelman lohkon 2 nojalla toiminta-avustuksen saamiseen oikeutetut järjestöt valitaan ehdotuspyyntöjen perusteella. 3.3 Ohjelman lohkon 3 nojalla yksittäisiin toimiin myönnettävän avustuksen saamiseen oikeutetut järjestöt valitaan ehdotuspyyntöjen perusteella. 4. Valvonta ja tilintarkastukset 4.1 Toiminta-avustusta saavan järjestön on säilytettävä komission saatavilla kaikki maksettujen kustannusten tositteet siltä vuodelta, jolle avustusta on myönnetty, ja etenkin tarkastetut tilinpäätökset viiden vuoden ajan viimeisestä maksusta. Avustuksen saajan on varmistettava, että järjestöjen yhteistyökumppaneiden tai jäsenten hallussa olevat tositteet saatetaan tarvittaessa komission saataville. 4.2 Komissio voi joko omien toimihenkilöidensä tai nimeämänsä muun ulkopuolisen tahon välityksellä tarkastaa, miten avustus on käytetty. Tarkastuksia voidaan suorittaa milloin tahansa rahoitustukisopimuksen voimassaolon aikana ja viisi vuotta loppumaksun suorittamisen jälkeen. Komissio saattaa tarkastustulosten perusteella tehdä päätöksiä varojen takaisinperinnästä. 4.3 Komission henkilöstöllä sekä sen valtuuttamilla ulkopuolisilla henkilöillä on asianmukainen oikeus päästä ainakin avustuksen saajan tiloihin ja saada käyttöönsä kaikki sellaiset, myös sähköiset, tiedot, jotka ovat tarpeen tarkastusten toimittamiseksi. 4.4 Euroopan tilintarkastustuomioistuimella ja Euroopan petostentorjuntavirastolla (OLAF) on samat oikeudet kuin komissiolla, erityisesti pääsy avustuksen saajan tiloihin ja oikeus tietojen saantiin. 4.5 Euroopan yhteisöjen taloudellisten etujen suojaamiseksi petoksia ja muita väärinkäytöksiä vastaan komissio voi suorittaa tarkastuksia ja todentamisia paikalla tämän ohjelman puitteissa neuvoston asetuksen (Euratom, EY) N:o 2185/96(1) mukaisesti. Tarkastukset tekee tarvittaessa Euroopan petostentorjuntavirasto (OLAF), ja niihin sovelletaan Euroopan parlamentin ja neuvoston asetusta (EY) N:o 1073/1999(2). (1) EYVL L 292, 15.11.1996, s. 2. (2) EYVL L 136, 31.5.1999, s. 1. NEUVOSTON PERUSTELUT I JOHDANTO 1. Komissio esitti neuvostolle 5.6.2003 ehdotuksen edellä mainituksi päätökseksi. Ehdotus perustuu perustamissopimuksen 13 artiklan 2 kohtaan. 2. Euroopan parlamentti antoi lausuntonsa ensimmäisessä käsittelyssä 20.11.2003. 3. Komissio toimitti muutetun ehdotuksensa 19.1.2004. 4. Neuvosto vahvisti yhteisen kantansa perustamissopimuksen 251 artiklan mukaisesti 6.2.2004. II TAVOITE Tämän päätöksen tavoitteena on antaa perussäädös toiminta-avustuksen myöntämiseksi vuosina 2004 ja 2005 eurooppalaisille järjestöille, jotka toimivat naisten ja miesten tasa-arvon edistämisen alalla. Euroopan yhteisöjen yleiseen talousarvioon sovellettavasta varainhoitoasetuksesta 25.6.2002 annetussa neuvoston asetuksessa (EY, Euratom) N:o 1605/2002 velvoitetaan antamaan toimintaohjelmaa koskeva perussäädös. Tältä pohjalta voidaan jatkaa tasa-arvon edistämisen alalla toimivien eurooppalaisten järjestöjen rahoittamista ja siten tämän tärkeän tavoitteen tukemista. III YHTEISEN KANNAN ERITTELY 1. Yleisiä huomioita Neuvoston vahvistaman yhteisen kannan tavoitteena on varmistaa kyseisten järjestöjen saaman tuen jatkuminen vuosina 2004 ja 2005. Neuvosto hyväksyi komission ehdotuksen tärkeimmät tavoitteet ja useita Euroopan parlamentin tekemiä tarkistuksia. Yhteinen kanta vastaa ohjelman keston ja kokonaisrahoituksen osalta Euroopan parlamentin, komission ja neuvoston välisissä kolmikantaneuvotteluissa 24.11.2003 saavutettua yhteisymmärrystä. 2. Euroopan parlamentin tarkistukset Euroopan parlamentti teki ensimmäisessä käsittelyssä 20 tarkistusta. 2.1 Euroopan parlamentin tarkistukset, joita komissio ei hyväksynyt Komissio ei hyväksynyt muutettuun ehdotukseensa kahdeksaa Euroopan parlamentin tarkistusta: tarkistukset 6-11, 19 ja 20. Neuvosto ei hyväksynyt kyseisiä tarkistuksia samoista syistä kuin komissio. 2.2 Euroopan parlamentin tarkistukset, jotka komissio hyväksyi Komissio hyväksyi 12 Euroopan parlamentin tarkistusta kokonaan: tarkistukset 2-5, 12-14, 16-18, 22 ja 27. Näistä tarkistuksista neuvosto hyväksyi kahdeksan kokonaan (tarkistukset 2-5, 12, 14, 16 ja 27) joko sellaisenaan tai eri sanamuodossa ja yhden tarkistuksen osittain (tarkistus 22) samoista syistä kuin komissio. Neuvosto hylkäsi kolme komission hyväksymää tarkistusta (13, 17 ja 18) seuraavin perustein: - Tarkistus 13 hylättiin, koska neuvosto katsoi, että työ- ja perhe-elämän "yhteensovittaminen" on voimakkaampi ja sopivampi ilmaisu kuin "niveltäminen toisiinsa". Mitä tulee tarkistuksen toiseen osaan, neuvosto ei lisännyt erityisaloja, joilla tasa-arvonäkökulma olisi otettava huomioon, koska tällöin olisi voitu kysyä, miksei muihin erityisaloihin viitata. - Tarkistus 17 hylättiin puhtaasti teknisistä syistä, koska liitteen rakennetta muutettiin ja koska Naisten eurooppalaiseen eturyhmään viitataan 1.2 kohdassa. - Neuvosto hylkäsi tarkistuksen 18, koska "voittoa tavoittelemattomien" järjestöjen määritteleminen oli vaikeaa ja koska se voisi johtaa tiettyjen järjestöjen tahattomaan poissulkemiseen. Lisäksi virkkeen lopussa oleva viittaus tavoitteeseen, joka kuuluu Euroopan unionin tämän alan politiikkaan, säilytettiin, koska rahoitusta tarvitaan Euroopan unionin poliittisten tavoitteiden edistämiseksi. 3. Muita muutoksia, joita neuvosto on tehnyt komission ehdotukseen Tärkein muutos, jonka neuvosto teki komission ehdotukseen, koskee erillistä viittausta Naisten eurooppalaiseen eturyhmään. Viittaus poistettiin 1, 2, 4 ja 5 artiklasta, koska on parempi, että päätöksessä määritellään rahoituskelpoisten järjestöjen valintakriteerit abstraktilla tavalla. Toisaalta neuvosto arvostaa Naisten eurooppalaisen eturyhmän työtä, ja järjestö mainitaan erikseen liitteessä, mutta muutetussa muodossa, jotta vältettäisiin mielikuva erityiskohtelusta. Jotkut artikloihin ja liitteeseen tehdyt muutokset johtuvat tästä muutetusta rakenteesta. Toinen neuvoston tekemä muutos liittyy avoimuuteen ja koskee ohjelman kestoa koskevan viittauksen siirtämistä 1 artiklan uuteen 3 kohtaan. Lisäksi neuvosto muutti liitteen 3.1 kohtaa siten, että Naisten eurooppalaiselle eturyhmälle suoraan myönnettävän toiminta-avustuksen ehtona on asianmukaisen toimintaohjelman ja talousarvion hyväksyminen. IV PÄÄTELMÄ Neuvosto on sisällyttänyt yhteisen kannan tekstiin kaikki kolmikantaneuvotteluissa 24.11.2003 sovitut osatekijät, ja se katsoo, että yhteinen kanta vastaa kaikkia komission ehdotuksen olennaisia tavoitteita sekä Euroopan parlamentin ehdottamien tarkistusten taustalla olevia tavoitteita.